
ประกาศองค์การบริหารส่วนตำบลหงษ์เจริญ

เรื่อง   การรับสมัครสอบคัดเลือกบุคคลเพื่อบรรจุและแต่งตั้งเป็นพนักงานจ้าง
-------------------------------



ด้วยองค์การบริหารส่วนตำบลหงษ์เจริญ  อำเภอท่าแซะจังหวัดชุมพร  มีความประสงค์จะรับสมัครบุคคลเพื่อบรรจุแต่งตั้งเป็นพนักงานจ้างขององค์การบริหารส่วนตำบล ประจำปีงบประมาณ  พ.ศ.๒๕๕๕   จำนวน  ๑  ตำแหน่ง  ๑  อัตรา เพื่อปฏิบัติงานในองค์การบริหารส่วนตำบลหงษ์เจริญ  


อาศัยอำนาจตามความในมาตรา ๑๓ มาตรา ๑๔ มาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒  ประกอบกับประกาศคณะกรรมการกลางพนักงานส่วนตำบลเรื่องมาตรฐานทั่วไปเกี่ยวกับพนักงานจ้าง  ลงวันที่ ๑๒ พฤษภาคม  ๒๕๔๗  คณะกรรมการพนักงานส่วนตำบลจังหวัดชุมพร  ในการประชุมครั้งที่ ๖/๒๕๔๗  เมื่อวันที่ ๒๕ มิถุนายน ๒๕๔๗  จึงมีมติเห็นชอบกำหนดหลักเกณฑ์เกี่ยวกับพนักงานจ้างสำหรับองค์การบริหารส่วนตำบล  จึงประกาศรับสมัครสอบคัดเลือกบุคคลเพื่อบรรจุและแต่งตั้งเป็นพนักงานจ้างทั่วไป  ดังนี้

1. ตำแหน่งที่รับสมัคร
๑.๑ ประเภท พนักงานจ้างทั่วไป
ตำแหน่ง 
- พนักงานผลิตน้ำประปา      

จำนวน  ๑  อัตรา
๒. คุณสมบัติของผู้มีสิทธิสมัคร


ผู้ซึ่งจะได้รับการจ้างเป็นพนักงานจ้าง  ต้องมีคุณสมบัติและไม่มีลักษณะต้องห้าม  ดังต่อไปนี้  



(๑)  มีสัญชาติไทย
(๒)  มีอายุไม่ต่ำกว่าสิบแปดปีบริบูรณ์ และไม่เกินหกสิบปี

  


(๓)  ไม่เป็นบุคคลล้มละลาย




(๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือน  ไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  สำหรับพนักงานส่วนตำบล



(๕) ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง



(๖) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
  


(๗) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ




(๘) ไม่เคยเป็นผู้ถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ












(๙) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น




/๓.หน้าที่...
-๒-

๓. หน้าที่ความรับผิดชอบ  ลักษณะงานที่ปฏิบัติ  คุณสมบัติเฉพาะตำแหน่ง  
ค่าตอบแทนและระยะเวลาการจ้าง

๓.๑  ประเภท  พนักงานจ้างทั่วไป  


๓.๑.๑ ตำแหน่ง    พนักงานผลิตน้ำประปา
หน้าที่และความรับผิดชอบ
ปฏิบัติหน้าที่เกี่ยวกับการผลิตน้ำประปา  จัดหาน้ำสะอาดบริการประชาชนบริการ
ผู้ใช้น้ำประปา  ภายใต้การกำกับตรวจสอบของหัวหน้างานและปฏิบัติงานอื่นตามที่ผู้บังคับบัญชามอบหมาย



ลักษณะงานที่ปฏิบัติ
ผลิตน้ำประปา ควบคุม  ดูแล  ซ่อมบำรุง  และรักษาระบบประปา  ขององค์การ
บริหารส่วนตำบลหงษ์เจริญ  ให้อยู่ในสภาพปฏิบัติงานได้ตลอดเวลา  



คุณสมบัติเฉพาะสำหรับตำแหน่ง
ประกาศนียบัตรวิชาชีพ (ปวช.)  หรือเทียบได้ไม่ต่ำกว่านี้ทางช่างก่อสร้าง 
ช่างสำรวจ ช่างโยธา เทคนิควิศวกรรมโยธา เทคนิควิศวกรรมสำรวจ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้  หรือมีประสบการณ์ในงานที่เกี่ยวข้องไม่ต่ำกว่า  ๕ ปี

ค่าตอบแทน
                               - จะได้รับค่าตอบแทนเงินเดือนขั้นต่ำของ จ.๑ เงิน ๕,๓๔๐- บาท (ห้าพันสามร้อยสี่สิบบาทถ้วน)




- เงินเพิ่มค่าครองชีพพิเศษชั่วคราว เดือนละ ๑,๕๐๐.-บาท (หนึ่งพันห้าร้อยบาทถ้วน)



รวมเป็นเงินทั้งสิ้น  ๖,๘๔๐.- บาท  (หกพันแปดร้อยสี่สิบบาทถ้วน)
ระยะเวลาการจ้าง
ระยะเวลาจ้างไม่เกินคราวละ ๑ ปี  นับจากทำสัญญาจ้าง 
 ๔. วัน เวลา และสถานที่รับสมัครสอบ
 ผู้สนใจสามารถสอบถาม ขอดูรายละเอียดและยืนใบสมัครพร้อมหลักฐานด้วยตนเอง   ได้ที่  สำนักงานปลัดองค์การบริหารส่วนตำบลหงษ์เจริญ  อำเภอท่าแซะ  จังหวัดชุมพร   ตั้งแต่วันจันทร์ ที่ ๒๒  มีนาคม  ๒๕๕๕  ถึงวันศุกร์ที่ ๓๐ มีนาคม  ๒๕๕๕ ตั้งแต่เวลา  ๘.๓๐ น.ถึง ๑๖.๓๐ น. ในวันและเวลาราชการ โทรศัพท์ ๐ ๗๗๖๑ ๓๑๕๗  ทั้งนี้จะประกาศรายชื่อผู้มีสิทธิสอบ  วันจันทร์ที่ ๒ เมษายน  ๒๕๕๕ 

 
    ๕. เอกสารและหลักฐานที่ต้องนำมายื่นพร้อมใบสมัคร

     ผู้สมัครต้องยื่นใบสมัครด้วยตนเองต่อเจ้าหน้าที่รับสมัครสอบพร้อมหลักฐาน  ดังนี้

(1) รูปถ่ายหน้าตรง ไม่สวมหมวก และไม่ใส่แว่นตาดำ  ขนาด ๑ นิ้ว หรือ ¾ ซ.ม. 

ถ่ายครั้งเดียวกันไม่เกิน ๑ ปี    (นับถึงวันรับสมัคร)      
จำนวน  ๒  รูป  



(๒) สำเนาประกาศนียบัตร/วุฒิการศึกษา  


จำนวน  ๑  ฉบับ


(๓) สำเนาทะเบียนบ้าน




จำนวน  ๑  ฉบับ




(๔) สำเนาบัตรประจำตัวประชาชน



จำนวน  ๑  ฉบับ



(๕) ใบรับรองแพทย์  (ออกไม่เกิน ๑ เดือน)


จำนวน  ๑  ฉบับ


(๖) เอกสารอื่น ๆ  เช่น  ทะเบียนสมรส  ใบเปลี่ยนชื่อ  นามสกุล  (ถ้ามี)

/ หากตรวจสอบ...
-๓-

หากตรวจสอบภายหลังว่าผู้สมัครให้ข้อมูลที่เป็นเท็จหรือมีคุณสมบัติไม่ครบถ้วนตามที่
กำหนดจะถือว่าเป็นผู้ขาดคุณสมบัติในการสมัครและไม่มีสิทธิในการบรรจุเป็นพนักงานจ้าง

      
๖. ค่าธรรมเนียมในการสมัครสอบ

     ผู้สมัครต้องเสียค่าธรรมเนียมในการสมัครสอบ  ดังนี้

๖.๑ ประเภท พนักงานจ้างทั่วไป 

ตำแหน่งละ  ๑๐๐  บาท


๗. หลักเกณฑ์และวิธีการคัดเลือก

      ๗.๑ ทดสอบความรู้ความสามารถ ทักษะการปฏิบัติหน้าที่ โดยวิธีสอบปฏิบัติ (๑๐๐  คะแนน)


      ๗.๒ ทดสอบความเหมาะสมกับตำแหน่ง  โดยวิธีการสัมภาษณ์  (๑๐๐  คะแนน)

๘. เกณฑ์การตัดสิน


ผู้ที่ผ่านการคัดเลือกจะต้องมีผลคะแนนการทดสอบความรู้ความสามารถและทักษะในการปฏิบัติหน้าที่ (สอบปฏิบัติ) และความเหมาะสมกับตำแหน่ง  (การสัมภาษณ์)  ซึ่งจะพิจารณาถึงความรู้ความสามารถ  ความพร้อม การอุทิศตนเพื่อราชการและส่วนรวม  ทั้งสองภาครวมกันไม่ต่ำกว่าร้อยละ ๖๐  

๙. วัน เวลา และสถานที่สอบคัดเลือก


จะดำเนินการสอบคัดเลือก ณ องค์การบริหารส่วนตำบลหงษ์เจริญ   ตำบลหงษ์เจริญ  อำเภอท่าแซะ  จังหวัดชุมพร  ตามรายละเอียดดังนี้
	วันที่
	เวลา
	การทดสอบ

	วันพฤหัสบดีที่ ๕ เมษายน ๒๕๕๕
	๐๙.๓๐ – ๑๑.๓๐ น.

	๑. ทดสอบความรู้ความสามารถและทักษะในการปฏิบัติหน้าที่ (สอบปฏิบัติ)

	
	๑๓.๓๐ – ๑๕.๓๐ น.
	๒. ทดสอบภาคความเหมาะสมกับตำแหน่ง (สอบสัมภาษณ์)


๑๐. การประกาศบัญชีรายชื่อผู้ผ่านการคัดเลือก


๑๐.๑ ประกาศบัญชีรายชื่อผู้ผ่านการคัดเลือกเป็นพนักงานจ้างขององค์การบริหารส่วนตำบลหงษ์เจริญ  ในวันอังคารที่  ๑๐  เมษายน  ๒๕๕๕  จะเรียงลำดับผู้ที่ผ่านการคัดเลือกจากผู้ที่มีคะแนนสูงสุดลงมาตามลำดับในกรณีที่มีผู้ผ่านการคัดเลือกได้คะแนนรวมเท่ากันจะพิจารณาให้ผู้ที่สมัครสอบและได้หมายเลขประจำตัวสอบก่อนเป็นผู้อยู่ในลำดับที่สูงกว่า  
๑๐.๒ องค์การบริหารส่วนตำบลหงษ์เจริญ  จะขึ้นบัญชีผู้ผ่านการคัดเลือกแต่ละตำแหน่งไว้เป็นเวลาไม่เกิน  ๑  ปีนับตั้งแต่วันที่ประกาศขึ้นบัญชี  แต่ถ้ามีการสรรหาหรือมีการสรรหาอย่างเดียวกันและได้ขึ้นบัญชีผู้ผ่านการคัดเลือกใหม่แล้ว บัญชีผู้ผ่านการคัดเลือกครั้งก่อนเป็นอันยกเลิก
๑๐.๓ ผู้ไม่มารายงานตัวต่อองค์การบริหารส่วนตำบลหงษ์เจริญหรือไม่อาจปฏิบัติหน้าที่ตามกำหนดเวลาตามสัญญาจ้าง  ให้ถือว่าผู้นั้นสละสิทธิในการบรรจุแต่งตั้ง  เว้นแต่มีเหตุจำเป็นและได้มีหนังสือส่งไปทางไปรษณีย์ลงทะเบียนแจ้งให้ทราบล่วงหน้าไม่น้อยกว่า  ๑๐  วัน  นับตั้งแต่วันที่ที่ไปรษณีย์รับลงทะเบียน
/การสั่งจ้าง...
-๔-

๑๑. การสั่งจ้างและแต่งตั้ง


องค์การบริหารส่วนตำบลหงษ์เจริญ  จะสั่งจ้างและแต่งตั้งผู้ที่ผ่านการคัดเลือกเรียงตามลำดับที่ได้ประกาศไว้  ภายหลังได้รับความเห็นชอบอนุมัติให้เป็นพนักงานจ้าง  จากคณะกรรมการพนักงานส่วนตำบลจังหวัดชุมพร (ก.อบต.จังหวัด)



จึงประกาศให้ทราบโดยทั่วกัน




ประกาศ    ณ  วันที่   ๑๓   เดือนมีนาคม  พ.ศ. ๒๕๕๕

                  (นายนิยม  สังข์เอียด)

                นายกองค์การบริหารส่วนตำบลหงษ์เจริญ
